b'\n_START_ARTICLE_\nCarlton Draught\n_START_SECTION_\nOpis\n_START_PARAGRAPH_\nCarlton Draught je svetli lager, ki se najbolje prodaja kot to\xc4\x8deno pivo v avstralskih zveznih dr\xc5\xbeavah Victoria, New South Wales, Queensland, Ju\xc5\xbena Avstralija. Prodajajo ga tudi ustekleni\xc4\x8denega in v plo\xc4\x8devinkah. Prodajajo ga v 375 ml steklenicah s kratkim vratom, imenovanih \xc2\xbbstubbie\xc2\xab ter v obi\xc4\x8dajnih steklenicah z vsebnostjo 750ml. Plo\xc4\x8devinke so na voljo samo v 375 ml izvedbi._NEWLINE_Leta 2003 so vsebnost alkohola s prvotnih 5,0% zni\xc5\xbeali na 4,6%, da so si zagotovili ni\xc5\xbejo dav\xc4\x8dno stopnjo. Zvezna vlada je takrat namre\xc4\x8d zvi\xc5\xa1ala dav\xc4\x8dno stopnjo za alkoholne pija\xc4\x8de, ki vsebujejo ve\xc4\x8d kot 5 vol\xc2\xa0% alkohola. Takrat so v podjetju tudi zamenjali logotip Carlton Draughta in spro\xc5\xbeili novo ogla\xc5\xa1evalsko kampanjo. Carlton Draughtu za izbolj\xc5\xa1anje okusa dodajajo sladkor sladkornega trsa.'